REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/436-15

23. oktobar 2015. godine

B e o g r a d

ZAPISNIK

69. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 23. OKTOBRA 2015. GODINE

Sednica je počela u 12,15 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Radmilo Kostić, Miloš Tošanić, Dragoljub Zindović, Dejan Radenković, Ivan Jovanović, Momo Čolaković i prof. dr Milorad Mijatović.

Sednici su prisustvovao Zoran Bojanić, zamenik Nikole Jolovića.

Sednici nisu prisustvovali Dušica Nikolić, Goran Kovačević, Olivera Pešić, Suzana Šarac, Vojislav Vujić, Đorđe Stojšić, Zoltan Pek i Žika Gojković, niti njihovi zamenici.

Na predlog predsednika, Odbor je većinom glasova (8 za, 1 član Odbora nije glasao) utvrdio sledeći

D n e v n i r e d:

1. Dopuna liste pitanja za test provere stručne osposobljenosti iz oblasti javnih nabavki kandidata za izbor predsednika i dva člana Republičke komisije za zaštitu prava u postupcima javnih nabavki.

\* \* \*

**Prva tačka dnevnog reda:** Dopuna liste pitanja za test provere stručne osposobljenosti iz oblasti javnih nabavki kandidata za izbor predsednika i dva člana Republičke komisije za zaštitu prava u postupcima javnih nabavki

Predsednik Odbora obavestio je članove i zamenike članova Odbora da je, prilikom utvrđivanja pitanja za test provere stručne osposobljenosti iz oblasti javnih nabavki kandidata za izbor predsednika i dva člana Republičke komisije za zaštitu prava u postupcima javnih nabavki, na 68. sednici Odbora, došlo do tehničke greške, odnosno da je broj 71 predložen dva puta, te je u tom smislu potrebno utvrditi još jedan broj za još jedno pitanje. Nedostajući broj je predložio Ivan Jovanović, zamenik predsednika Odbora.

Odbor je većinom glasova (8 za, 1 član Odbora nije glasao) dopunio listu pitanja za test za proveru stručne osposobljenosti iz oblasti javnih nabavki kandidata za izbor predsednika i dva člana Republičke komisije za zaštitu prava u postupcima javnih nabavki.

\* \* \*

Sednica je završena u 12,20 časova.

SEKRETAR PREDSEDNIK

Aleksandra Šašo Veroljub Arsić